Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1079

5. Munkavédelem Szakképzés 1/11. Cél: Az agyagtárgy-készítés alapvető technikáinak készségszintű elsajátításával megvalósuló, társadalmilag elfogadott esztétikai értéket hordozó, művészeti, tárgyalkotó tevékenység. Kialakítani a produktív munkavégzést megalapozó személyes, szociális és szakmai kompetenciákat. Kialakítani és ápolni a kreatív önkifejezés igényét. Elősegíteni az alkotótevékenység során szerzett én-kompetencia élmény általi a pozitív önértékelést, valamint az alkotásban rejlő elaborációs lehetőségek által az érzelem és feszültség feldolgozás támogatása. A művészetek, különösen a kerámiakészítés és a népművészet iránti érdeklődést felkelteni, és az ismereteket bővíteni. Feladat: A szakmai ismeretek bővítése, a művészeti alkotó- és befogadóképesség fejlesztése. Önszabályozási, együttműködési és alkalmazkodási stratégiák fejlesztése. Az önkifejezési törekvések támogatása, motiváció felkeltése az önálló alkotótevékenység iránt. Szakmaspecifikus jártasságok, készségek fejlesztése. Gondolkodási műveletek, forma- és térészlelés, figyelem, emlékezet, tervezés, rugalmasság, alkotó képzelet fejlesztése Elvárt teljesítmény: A tanuló képességeihez mérten igyekezzen elsajátítani a kerámiakészítés alapvető technikai fogásait és elméleti ismereteit. Törekedjen a forma – funkció és egyéni elképzelései összhangjának megjelenítésére az elkészítendő tárgyakban. Adekvát alapanyag- és eszközhasználatra törekedjen. A munka- és balesetvédelmi szabályokat ismerje és tartsa be. A munkavégzés során produktív együttműködésre törekedjen. Értékelés: Tanév végén érdemjeggyel, félévente szöveges tájékoztatás.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes